Arru omp e prantad ar gwez "greunennek"; o noazhted n'eo ket ken treuzwelus ha ker spis èl e-raok, en arbenn mand eo o broñs é foeñviñ; boulloùigoù zo enne enta, a-ziabell; evel rezon razh ar spesadoù n'eo ket kont evel-se gete. Ha lod n'o deus ket c'hoazh cheñchet neuz tamm ebet. D'an termen-mañ e c'hellehemp  lâret int "greunennek" a-ziàr ar gwez avaloù lakaomp, hag ar gwez puli hag ar ar gwez haleg ivez.    Er valeadenn hiniv, pas kalz a dra nemet piki un tamm e pep lec'h, ar re-se a zo é sevel o neizhioù. Kan ar savelleg spis ha nerzhus ar mintin-mañ, kejet get kani ar pign-pign (ar pintig) ha kani ar laouenan ivez. E-mesk ar plant,re dister-dister a zo é ober boketoù d'an termen-mañ: ar c'hardamin blevek (cardamine hirsute); edan berr pa vo anev ar frouezh e vo posupl c'hoari gete: pa lak un den e  viz àr ar frouezhenn sec'h e tarzh honnezh hag e strimp ar gran munut tro-ha-tro d'ar blantenn.